cyanic-selkie/wikianc huggingface dataset:
Limbo
Protestantiske tilnærminger til udøpte barns frelse
Ingen protestantiske trossamfunn overtok forestillingen om et spedbarnas limbo, og man gjenfinner heller ikke noe tilsvarende i ortodoks teologi. Det har vært noe forskjellige tilnærminger til det underliggende teologiske spørsmål om udøpte barns skjebne. Mange teologer mener at udøpte spedbarns sjeler, og noen andre, kommer umiddelbart for Guds åsyn.
På reformasjonstiden avviste Jean Calvin (1509–1564) limbo eksplisitt. Han gjorde dette på grunn av sitt predestinasjonsprinsipp. Ham mente at Gud bestemte på forhånd hvilke mennesker som vil møte den evige frelse eller som vil gå fortapt. Dette måtte gjelde ikke bare for voksne, men også for barn: Noen ville havne i helvete og andre ville komme til himmelen.
Ulrich Zwingli (1484–1531) var uenig i forestillingen om dåpens nødvendighet til frelse med hensyn til småbarn. Han lærte at ''«alle utvalgte barn som dør som små er frelst enten de er døpte eller ikke, enten de er hedenske eller kristne».
Martin Luther synes å peke mot en sjelens søvn mellom døden og den ytterste dom, og selv om han ikke gjorde dette i en kontekst som drøftet limbo, kunne denne tilstand kanskje minne litt om det. Ellers er luthersk lære den at dåpen er nødvendig for frelse, men at Gud i sin allmakt ikke er bundet av sakramentene og kan frelse dem han vil, og at menneskets kunnskap om Gud gjør at man kan håpe at udøpte barn blir frelst.
Limbo i litteraturen
I Den guddommelige komedie beskriver Dante limbo som helvetets første sirkel, beliggende hinsides floden Acheron men før Minos' dommersete. Den klassiske histories og mytologi rettskafne hedninger bor i et klart opplyst og vakkert — men dystert — slott som synes som en middelaldersk versjon av Elysium. I samme verket beskrives en semiinfernalsk region ovenfor limbo på den annen side av Acheron men innenfor Helvetets Porter — dette er Helvetets «vestibyle» som huser såkalte «nøytralister» eller «opportunister» som viet sine liv verken til godt eller ondt. Her er også de engler som helt lot være å kjempe i den krig som endte med at Lucifer ble drevet ut av Himmelen, og her er også Cølestin V, en av de få paver som hadde abdisert.
Knipling
Knipling er tekstilarbeid i gjennombrutt mønster. Man deler gjerne knipling-begrepet i to hovedgrupper: Sydde og kniplede (slåtte).
1) Sydde kniplinger består enten av uttrekkssøm (f eks Hardangersøm), eller av broderi der det gjennombrutte mønsteret lages uten et stoff som underlag.
2) Kniplede kniplinger lages på en kniplepute/et kniplebrett og med trådene spolt opp på mange pinner. Det antas at ordet "knipling" kommer fra det tyske ordet "Klöppel" som betyr pinne eller stokk, og at ordet "knipling" altså skal forstås som gjennombrutt tekstilarbeid produsert ved hjelp av stokker (Klöppeln) (i motsetning til sydde kniplinger som lages ved hjelp av en nål).
I Europa oppsto kniplingsteknikken flere steder samtidig i renessansen, med de nord-italienske byene Venezia, Milano og Genova som kjerneområde sammen med Flandern.
Knipleteknikken spredde seg fra tidlig 1500-tall rundt i Europa, og også folkedraktene ble etterhvert påvirket.
I Norge har kniplede kniplinger vært brukt på en del av våre folkedrakter, både smale linkniplinger på tørklær/hodelin og metallkniplinger på liv, stakk og/eller løslommer. Dessuten eksisterer det en tradisjon for kniplinger av ull nederst på stakken i området rundt Flå/Krødsherad. Vi har aldri hatt noen knipleindustri i Norge, slik det har eksistert i våre naboland (kniplesentre i Vadstena i Sverige og Tønder i Danmark). I stedet har det formodentlig vært kniplet for lokalt salg i de enkelte dalfører.
Sydde kniplinger i Norge har vært bedre kjent og mer benyttet enn de kniplede kniplingene. Mest kjent er Hardangersøm eller Kvitsaum.
Knipleteknikken ble mekanisert på 1800-tallet etter at engelskmannen John Heathcoat fant opp bobinettmaskinen. Etter det falt de håndlagde kniplingene i verdi og tapte ganske fort sin betydning som statussymbol for de ledende samfunnsklasser.
Stortingets fullmaktskomité
Komiteens arbeid
Fullmaktskomiteens oppgave er å godkjenne fullmaktene etter et stortingsvalg, altså å kontrollere at Grunnlovens og valglovens regler er overholdt og at valgresultatet er korrekt. Komiteens 16 medlemmer gjennomgår mandatet (fullmakten) som de valgte stortingsrepresentantenes har med seg, for å verifisere at de er gyldige, og legger deretter frem en samlet innstilling til Stortinget i plenum.
Stortingets behandling
På stortingsmøtet hvor mandatene skal behandles har ikke regjeringen adgang til å være til stede, heller ikke kommunalministeren (hvis departement arrangerer valgene).
Stortinget voterer over godkjenningsinnstillingene under ett – så formelt sett er den enkelte representant inhabil når den godkjenner sitt eget mandat. Hvis ett mandat foreslås underkjent behandles denne i en egen votering.
Inntil fullmaktene er godkjent, har Stortingets medlemmer midlertidig sete og stemme. Så snart fullmaktene er godkjent, konstituerer Stortinget seg med valg av presidentskap og sekretærer.
Den forberedende fullmaktskomiteen
På 1800-tallet tok komiteens arbeid med prøving av fullmaktene lang tid, og i 1902–1903 ble det bestemt at det avtroppende storting skulle sette ned en forberedende fullmaktskomité. Denne komiteen (som etter 1908 har ni medlemmer) kommer sammen kort tid etter valget og foretar en første undersøkelse av de innsendte fullmaktene og presenterer deretter sin foreløpige innstilling for den ordinære fullmaktskomiteen når Stortinget kommer sammen i oktober.
Andre oppgaver
Det er Stortingets fullmaktskomité som behandler klager i forbindelse med valglovens § 70, som gjelder spørsmål om stemmerett. For eksempel kan det være en person som mener at han ikke har fått stemmerett som han faktisk har krav på. Dette gjelder også ved lokalvalg, men forekommer svært sjelden.
Fullmaktskomiteen er derfor som regel passiv ellers i stortingsperioden.
Det lykkelige liv
Det lykkelige liv (De beata vita) er en tekst av kirkefaderen Augustin av Hippo (354-430). Det er et av hans tidlige verker, skrevet høsten 386 mens han oppholdt seg i nord for Milano, kort tid etter at han omvendte seg til kristendommen.
Arthur Johan Andersen
Arthur Johan Andersen (født 16. juli 1890 i Bamble, død 1943) var en norsk bryggearbeider, medlem av Norges Kommunistiske Parti fra 1924 og medlem av sentralstyret fra 1925.
Landsberg am Lech
Landsberg am Lech er en by i det sørvestlige Bayern i Tyskland, omkring 50 kilometer vest for München og 35 kilometer sør for Augsburg. Elven Lech renner gjennom byen som ligger langs Den romantiske veien.
Arthur Johan Andersen
Andersen ble fagorganisert i 1915 og hadde en rekke tillitsverv i fagbevegelsen. Han var medlem av Oslo faglige samorganisasjons representantskap fra 1929.
Det lykkelige liv
«I dialogen 'Det lykkelige liv' tar Augustin opp den tradisjonelle antikke moralfilosofien omkring livets mål og mening. Den førkristne moraltekningen hadde vært mer opptatt av lykken og det gode liv enn av hvilke handlinger som var rette og gale i streng forstand. […] Augustin hevdet at kristendommen oppfylte gamle lengsler ved å tilby den eneste visdommen som virkelig kunne gjøre et menneske lykkelig eller salig. […] Dialogen streifer en prøvende og uferdig treenighetslære som fremdeles har et tydelig platonsk preg.»
Landsberg am Lech
Det var i Landsberg fengsel i denne byen hvor Adolf Hitler satt i 1924 og forfattet første halvdel av «Mein Kampf». Det var også her en av de største leirene for jødiske displaced persons var i funksjon etter annen verdenskrig og frem til høsten 1950.
Arthur Johan Andersen
I årene før NKP ble stiftet, satt han som medlem av Oslo Arbeiderpartis representantskap, fra 1920 til 1923.
Det lykkelige liv
Norsk utgave
Inneholder: Det lykkelige liv, Skaperordenen og Enesamtaler
Tommy Lawrence
Tommy Lawrence (født 14. mai 1940 i Dalry i Ayrshire, død 9. januar 2018 ) var en skotsk fotballmålvakt. Mest kjent er han fra tiden i Liverpool FC.
Karriere
Familien hans flyttet til England mens han var ung, og han jobbet i en fabrikk til han begynte å spille på amatørlaget Warrington. I 1957, da han var 17 år, ble han tilbudt kontrakt med Liverpool av manager Phil Taylor.
I sesongene 1963/1964 og 1965/1966 var Lawrence med å vinne serien med Liverpool. I sesongen 1964/1965 var han også med da de røde vant sin første FA-cupfinale mot Leeds United FC.
Lawrence fortsatte å være Liverpools sisteskanse, selv etter at klubben hadde kjøpt en svært lovende unggutt med navn Ray Clemence fra Scunthorpe United FC i 1967.
I 1970, etter et 1–0-tap mot Watford FC, tok Clemence over målvaktsplassen fra Lawrence, og han spilte kun én kamp til for Liverpool, borte mot Manchester City FC på Maine Road 26. april 1971.
Mens Lawrence spilte for Liverpool fikk han tre landskamper for. Han er pr. 9. mai 2007 nr. 15 på listen over spillere med flest FA-cupkamper for Liverpool. Han spilte 42 kamper i denne turneringen for de røde.
Etter å ha spilt 390 kamper for Liverpool signerte han for naboklubben Tranmere Rovers FC 10. november 1971.
Opelousas
Opelousas er en by og administrasjonssenter i St. Landry Parish i den amerikanske delstaten Louisiana.
Under folketellingen 2000 hadde byen 22 860 innbyggere. I 2006 ble folkemengden anslått til 23 222.
Javier Fernández
Han er andre kunstløper i verdenshistorien til å få over 100 poeng i kortprogrammet, over 200 poeng i friløpet og over 300 poeng totalt, etter Yuzuru Hanyu. Han har deltatt i tre vinter-OL; 2010 i Vancouver 2014 i Sotsji og 2018 i Pyeongchang. I 2014 var han flaggbærer for Spania. Han er første spanske kunstløper til å ta medalje i et ISU-mesterskap og i en ISU Grand Prix -konkurranse.
Meritter
J. står for juniornivå, GP for Grand Prix, JGP for Junior Grand Prix
Nils Strindberg
Nils Strindberg (født 4. september 1872, død 1897), sønn av Johan Oscar Strindberg og Rosalie Lundgren, var en svensk amanuensis og deltaker i ingeniør Andrées ballongferd mot Nordpolen i 1897. Strindberg var ekspedisjonens fotograf.
Da restene av Andrées ekspedisjon ble funnet i 1930, ble det konstatert at Nils Strindberg etter all sannsynlighet var den første som døde. Likene av de to andre deltagerne, Salomon August Andrée og Knut Hjalmar Ferdinand Frænkel, var i motsetning til Nils Strindberg ikke gravlagt. Strindbergs meteorologiske dagbok ble funnet i Andrées siste leir.
Strindberg behersket Arends' stenografi og hans brev til forloveden, Anna Charlier, som ble skrevet under dødsmarsjen over isen, er stenograferte. Disse ble senere overlevert til Anna Charlier. En del av fotografiene som Strindberg tok ble fremkalt etter at ekspedisjonen ble funnet og har blitt utgitt.
Strindbergs far, Johan Oscar Strindberg, var fetter av den svenske dramatikeren August Strindberg. August Strindberg var også gudfar til Nils Strindberg. Nils' yngre bror var billedhugger og medaljegravør Tore Strindberg. Tore Strindberg formgav senere et gravmonument for deltagerne i Andrées ekspedisjon på Norra kyrkogården i Stockholm.
Guan dao
Guan dao (tradisjonell kinesisk: 關刀, forenklet kinesisk: 关刀) eller Kuan-dao er et kinesisk våpen som ble laget av Kinas kung fu–krigere for over 1500 år siden. En Kuan-dao har en type kniv på toppen som er rundt 40 cm lang og er under 2 mm tykt. Selve staven er rundt 190 cm lang. Den har også en liten spiss kniv nederst på staven. Kuan-dao er betegnet som både et dødelig våpen og det nest farligste av kinesiske våpen.
Bakgrunnen for navnet er at dette var våpenet til general Guan Yu fra de tre rikers tid - det var general Guans hellebard.
William Porter
William Franklin «Bill» Porter II (født 24. mars 1926 i Jackson i Michigan, død 10. mars 2000 i Irvine, California) var en amerikansk friidrettsutøver.
Porter var spesialist på hekkeløp. Han ble ofte henvist til andreplassen av den samtidige Harrison Dillard. Under uttakningen til OL 1948 ble Dillard slått ut etter at han hadde revet flere hekker og mistet rytmen. Porter vant kvalifiseringen med tiden 13,9. Han løp på samme tid i OL-finalen, der han tok gull foran landsmennene Clyde Scott og Craig Dixon.
Abels gate (Oslo)
Abels gate er navnet på to tidligere gater i Oslo, hvorav den ene endret navn innen den ble opparbeidet. De hadde navn etter matematikeren Niels Henrik Abel.
Finans Norge
Finans Norge er en arbeidsgiver- og næringsorganisasjon for finansnæringen i Norge og er en av landsforeningene i Næringslivets Hovedorganisasjon (NHO). Finans Norge representerer omtrent 250 finansbedrifter med rundt 50,000 ansatte.
Abels gate (Oslo)
Den første var en blindgate sørover fra Bogstadveien på Majorstuen, mellom Industrigata og Holmboes gate. Navnet ble vedtatt i 1879, men ble i 1896 endret til Abildgaards gate (navngitt etter legatstifteren Martinius Abildgaard). Dette gateløpet forsvant ved en omregulering i 1930-årene.
Finans Norge
Historie
Finans Norge representerer finansnæringen i Norge, og ble etablert 1. januar 2010 av Sparebankforeningen og Finansnæringens Hovedorganisasjon. Organisasjonen het da Finansnæringens Fellesorganisasjon. Fra 1. januar 2013 ble også Finansnæringens Arbeidsgiverforening en del av Finans Norge. Fra 1. januar 2023 er Finans Norge en landsforening i Næringslivets Hovedorganisasjon (NHO).
Virksomhet
Finans Norge representerer finansforetak og finanskonsern som er aktive i det norske markedet. Foretakene driver finansiell virksomhet av ulik karakter og består av sparebanker, forretningsbanker, livsforsikringsselskaper, skadeforsikringsselskaper, inkassoselskaper, fintechselskaper, finansieringsforetak, fondsforvaltningsselskaper, verdipapirforetak og finanskonsern.
Finans Norge er avtalepart i finansbransjens tariffavtaler som er inngått med Finansforbundet, LO og flere andre arbeidstakerorganisasjoner. Finans Norge representerer finansnæringen og arbeidsgiverinteressene ved de årlige sentrale tarifforhandlingene.
Abels gate (Oslo)
I 1896 ble Abels navn i stedet tatt i bruk for en planlagt gate på Gimlehøyden på Frogner, fra Niels Juels gate til Fritzners gate. Den øverste delen av denne planlagte gaten inngår fra 1901 i Fritzners gate. Utenom dette ble bare et kort stykke opparbeidet, en liten blindvei østover fra Gabels gate kalt Cato Guldbergs vei etter matematikeren Cato Guldberg i 1917.
Finans Norge
Virksomhet
Styreleder i Finans Norge er Benedicte Schilbred Fasmer fra april 2022.
Finans Norges arbeid
Finans Norge skal arbeide for å fremme medlemsbedriftenes næringspolitiske interesser og ivareta medlemsbedriftenes interesser i spørsmål vedrørende lønns- og arbeidsvilkår for deres ansatte. Målet er at medlemsbedriftene skal ha arbeidsvilkår og utviklingsmuligheter som gir grunnlag for lønnsom og solid drift og setter dem i stand til å betjene sine kunder på best mulig måte.
Abels gate (Oslo)
Niels Henrik Abels vei på Blindern (navngitt 1936) er imidlertid oppkalt etter Abel.
Ytringen Avis
Ytringen Avis er en avis som utgis i Kolvereid i Nærøysund kommune i Nord-Trøndelag. Avisen gis ut en gang i uka, torsdag. I tillegg til Nærøysund, dekker avisen nabokommunene Leka og Bindal.
Opplag
Bekreftede netto opplagstall fra Mediebedriftenes Landsforening:
Agnes Nobel
Agnes Nobel (født 1938) er en svensk barnepsykolog, dosent i pedagogikk ved Högskolan i Gävle og forfatter. Hun har forsket og skrevet om grenseområdet mellom kunst og vitenskap.
Cato Guldbergs vei (Oslo)
Cato Guldbergs vei er en kort blindvei på østsiden av Gabels gate på Frogner i Oslo. Veien var opprinnelig tenkt å inngå i det som nå er Fritzners gate, og den fikk navnet Abels gate ved reguleringen i 1896. Bare en liten del av det østlige gateløpet ble imidlertid opparbeidet. Det nåværende navnet er fra 1917 etter matematikeren Cato Guldberg.
Ingen hus har adresse til veien, men to vernede boliggårder med adresse Gabels gate 25 og 27 tegnet av Heinrich Jürgensen og Johan von Hanno flankerer veien.
Immediat
Immediat (latin «umiddelbar») har ulike betydninger: Noen få territorier var immediate i begge betydninger (Fulda bispedømme, Ellwangen kloster mfl.).
Georgias regioner
Georgia består av ni regioner (georgisk: მხარე – mchare), en by (k'alak'i) og to autonome republikker.
VM i turn 1999
Det 34. verdensmesterskapet i turn ble arrangert i perioden 8. til 16. oktober 1999, i Tianjin i Kina.
Jondal kirke
Jondal kirke er en langkirke fra 1888 i Ullensvang kommune i Vestland fylke. Kirken står i sentrum av Jondal.
Byggverket er i tre og har 700 plasser.
Tidligere kirker i Jondal
Den nåværende kirken er den tredje kjente på stedet, og det har vært kirke i Jondal siden middelalderen. Den første var en stavkirke som er nevnt i kilder fra 1309. Middelalderkirken stod til 1725, da den ble revet fordi den var i dårlig stand. Den ble erstattet med en laftet kirke som stod til den ble revet i forbindelse med byggingen av den nåværende kirken i 1888.
15. serierunde i Adeccoligaen 2009
15. serierunde i Adeccoligaen 2009 startet lørdag 11. juli klokken 19:45 med Mjøndalen mot Kongsvinger. Runden ble avsluttet søndag 12. juli med syv kamper klokken 18:00.
Apokatastasis
Apokatastasis er en tese innen kristen teologi som innebærer troen på at alle blir frelst til slutt. Synet har spesielt oppslutning innenfor liberalteologien. Bibelsk henter tilhengerne grunnlag fra 1 Kor 15:28, Kol 1:20 og Fil 2:9-11:
"Men når alt er han underlagt, skal òg Sonen sjølv gje seg inn under Gud som har lagt alt under han, og Gud skal vera alt i alle." 1 Kor 15:28
"Og ved ham forsone alle ting med seg selv, alt i himmelen og på jorden, da han skapte fred ved hans blod, på korset." Kol 1:20
"Derfor har Gud høyt opphøyet ham og gitt ham navnet over alle navn, for at hvert kne skal bøye seg i Jesu navn, i himmelen, på jorden og under jorden, og hver tunge bekjenne: Jesus Kristus er Herre, til Gud Faders ære!" Fil 2:9-11
Selve navnet apokatastasis er gresk for gjenopprettelse, men fungerer i teologien som en forkortelse av begrepet apokatastasis panton (alle tings gjenopprettelse). Blant Bibelens greske kanoniske skrifter forekommer ordet kun i apostlenes gjerninger 3:21. Ordet finnes også i Filipevangeliet, et av de apokryfe evangeliene, men det er uvisst hvilket omfang det har her.
Romerike 6-timers
Romerike 6-timers er et ultraløp som arrangeres årlig, av Romerike Ultraløperklubb. Løpet hadde status som NM-løp i 2011.
Romerike 6-timers overtok for Eidsvoll 6-timers fra 2010.
EM i turn for menn 1957
Det andre Europamesterskapet i turn for herrer ble arrangert i Paris i 1957.
Harald Slåttelid
Harald Andreas Gerotti Slåttelid (født 20. januar 1895 i Os i Hordaland, død 1. mars 1943 på Trandum) var en norsk fagforeningsmann, politiker, redaktør og motstandsmann, medlem av Norges Kommunistiske Parti.
Slåttelid var utdannet elektriker. Han ble fagorganisert i 1911, og formann i Odda elektrikerforening i 1922. I årene 1922-1923 satt han i Elektrikerforbundets landsstyre. I 1924 ble han sekretær i Odda arbeiderforening, og han var medlem av LOs representantskap i årene 1923 til 1930.
Slåttelid var formann i Odda arbeiderparti av NKP fra 1926, og redaktør av NKPs avis i Odda, Hardanger Arbeiderblad. Han var også mangeårig medlem av herredstyre og formannskapet i Odda.
Hans sønn Ørnulf Slåttelid var blitt arrestert av tyskerne og hadde mistet livet i fengselet året før.
Ålvik kirke
Ålvik kirke er en langkirke fra 1962 i Kvam kommune i Vestland fylke.
Byggverket er i tegl og har 280 plasser.
Spanne
Spanne er et lite tettsted på Fastlands-Karmøy i Karmøy kommune, rett sør for Haugesund. Spanne har en veldig sentral beliggenhet på Haugalandet med kort vei til kjøpesentrene Oasen Storsenter og Amanda Storsenter, i tillegg til Raglamyrområdet. Det bor i underkant av 1000 mennesker der.
Ugland & Thorne
Ugland & Thorne & Co var et arkitektkontor etablert i Arendal i 1931 av Ketil Ugland. Hans Paasche Thorne ble kompanjong i 1941, og sammen vant de flere arkitektkonkurranser rundt i Norge. Ved eierbytte fikk selskapet byttet navn i 1983 til Sørensen & Jensen, og i 1987 til Arkitektkontoret Kjell Jensen.
Bygg (utvalg)
Selskapet sto bak minst 112 større prosjekter, blant disse 28 skoler, 18 kontor/forretningsbygg, elleve banker, åtte sykehus/sykehjem, fem hoteller, syv industribygg og fire kinoer.
Arkivet
Arkivet etter arkitektene Ugland & Thorne befinner seg på KUBEN i Arendal. Arkivet inneholder tegningsregister, korrespondanse vedrørende byggeprosjekter og arkitekttegninger.
Seokia pratti
Seokia pratti er en sommerfugl som tilhører gruppen Limenitidinae i den store familien flikvinger (Nymphalidae).
Utseende
En stor og kraftig sommerfugl. Oversiden er mørkbrun med små, røde og hvite flekker. Undersiden har et livlig rutemønster i svart, hvitt og rødt.
Levevis
Larvene lever på furuslekten (Pinus), arten er dermed en av meget få dagsommerfugler som har larver på bartrær.
Utbredelse
Arten er utbredt i den sentrale og vestlige Kina.
Mandsjukuo
Mandsjukuo (满洲国, 滿洲國, Mănzhōu Guó, Man-chou-kuo; japansk: 満州国 Manshū koku, Manshū teikoku (满洲帝國), «Landet Mandsju») var en marionettstat opprettet av Japan i Mandsjuria. Den bestod fra 1. mars 1932 til 15. august 1945. Herskeren var Puyi (1906–1967), den tidligere keiseren av Kina (1908–1912). Han hadde fra 1932 rang som president av Mandsjukuo, men ble i 1934 keiser.
Forhistorie
Keiserriket Japan hadde etter den første japansk-kinesiske krig Korea innenfor sin innflytelsessfære og interesserte seg sterkt for råstofftilgangene fra Mandsjuria. Men frem til 1900 var området okkupert av Russland. Det kom til stadig større spenninger mellom Japan og Russland, dog i 1903 krevde den japanske ambassadør at de russiske tropper ble trukket ut av Mandsjuria og at russerne anerkjente Japans interesser i Russland. Dette kravet tilspisset situasjonen, og i 1904 brøt den russisk-japanske krig ut, som Japan vant. Dette tvang russerne til retrett fra Mandsjuria, som da offisielt ble gjenforent med Kina.
Japan sikret seg imidlertid stor innflytelse og bygde den sørmandsjuriske jernbane, slik at råvarer lettere kunne fraktes til Korea og derfra utskipes til Japan. Jernbanen ble beskyttet av den japanske Guandonghæren. Med årene økte Japans appetitt etter enda sterkere innflytelse i Mandsjuria.
Okkupasjon og statsgrunnleggelse
Mukdenhendelsen i 1931, som antagelig var iscenesatt av japanerne selv, førte til Mandsjuriakrisen, og Guandong-hæren, som opererte nokså uavhengig av instrukser fra regjeringen i Tokyo, overtok styringen. Japanerne opprettet så marionettstaten Mandsjukuo, mot internasjonale protester fra USA og Folkeforbundet. Hovedstad var Hsinking (Xinjing, kinesisk 新京). Mandsjukuo ble anerkjent av bl.a. Kina, Japan, Tyskland, Italia, Den Hellige Stol og andre, men Folkeforbundets manglende anerkjennelse førte til at Japan meldte seg ut av forbundet i 1934.
Japanerne forsøke å knytte området til seg kulturelt og få mest mulig ut av landets rike råvareressurser. Man innførte det japanske språk og gjorde shintoismen til statsreligion. I Mandsjukuo var også den japanske hærens Enhet 731 stasjonert, og den bedrev grusomme menneskeforsøk for å utvikle effektive biologiske og kjemiske stridsmidler.
I 1938 og 1939 kom det til grensetrefninger langs grensen til Sovjetunionen, som følge av japanske fremstøt for å utvide marionettstaten mot nord. Da de sovjetiske tropper klarte å hindre dette, forsøkte japanerne i stedet å utvide Mandsjuoko mot sør.
Annen verdenskrig og Mandsjukuos endelikt
Under annen verdenskrig var Mandsjukuo en av aksemaktene. I 1945 ble landet erobret av sovjetiske tropper under Operasjon Auguststorm, og i 1946 ble området gitt tilbake til Republikken Kina.
Djupna
Denne elva fløt ut fra de Glitrende grotter (også kalt Aglarond) og forbi Hornborg og så videre gjennom Djupnagjelet, og skal vissnok møte elva Jarna senere (men dette er ikke med på noe kart).
Nikolaus von Üxküll-Gyllenband
Nikolaus Graf von Üxküll-Gyllenband (født 14. februar 1877 i Güns i den ungardske det av Østerrike-Ungarn, død 14. september 1944 i Berlin) var en tysk oberst som var sentral i motstandskampen mot Hitler og sentral i 20. juli-attentatet. Han ble dømt til døden for sin rolle i attentatet.
Hans eldre søster Caroline var mor til Claus Schenk Graf von Stauffenberg.
Liv og virke
Han stilte seg positiv til den nasjonalsosialistiske maktovertakelsen i starten og arbeidet fra 1936 i Reichskommissariat for prisfastsettelse. Han ble medlem av NSDAP i 1933. Etter utbruddet av andre verdenskrig i 1939 hadde han rekruttert sin nevø i motstandsarbeidet mot nasjonalsosialistene. Senere ble han kontaktperson for Stauffenbergs motstandsgruppe overfor protektoratet Böhmen og Mähren.
Etter at 20. juli-attentatet slo feil ble han arrestert tre dager etter. Üxküll oppgav uhyrlighetene i de nazistiske konsentrasjonsleirer som grunnen til hans deltakelse i kuppforberedelsene. Den 14. september 1944 ble han dømt til døden etter en hastig rettssak i Volksgerichtshof, under ledelse av Roland Freisler. Samtidig ble også offiseren Heinrich Graf zu Dohna-Schlobitten, den tidligere Zentrum-politiker Michael Graf von Matuschka og den katolske prest Hermann Josef Wehrle anklaget og dødsdømt. Nikolaus von Üxküll-Gyllenband ble hengt i Plötzenseefengselet i Berlin samme dag.
1801 Titicaca
1801 Titicaca er en hovedbelteasteroide og går i bane innenfor asteroidefamilien Eos. Den ble oppdaget 23. september 1952 av Miguel Itzigsohn ved La Plata Astronomical Observatory i La Plata.
Galba
Servius Galba Caesar Augustus, opprinnelig navn Servius Sulpicius Galba (født 24. desember 3 f.Kr., død 15. januar 69 e.Kr) var romersk keiser i 7 måneder fra juni 68 til januar 69.
Galba ble født nær Terracina, sør for Roma, og med aristokratene Sulpicius Galba og Mummia Achaica som foreldre. Under oppveksten ble han adoptert av Livia (gift med keiser Augustus og mor til keiser Tiberius), og trolig kan mye av Galbas senere avansement i det romerske samfunn tilskrives hennes velvilje og forbindelser.
De kaotiske og kompliserte begivenhetene som førte Galba på keisertronen i juni 68, synes å starte i mars samme år med opprøret til Gaius Vindex, guvernør i Gallia Lugdunensis. I kjølvannet av Neros vanstyre oppfordret Vindex i desember 67 (?) guvernørene til revolt. Galba svarte ikke på oppfordringen, men unnlot å orientere Nero. Kanskje visste han at Nero allerede hadde bestemt seg for å fjerne alle potensielle konkurrenter, og at Nero også hadde beordret at Galba skulle likvideres. Galba hadde derfor få andre muligheter enn å slutte seg til opprøret. I april 68, og fortsatt mens han befant seg i Spania, proklamerte han seg som vir militaris, dvs. som en militær representant for senatet og Romas folk. Han tok ikke keisertittelen, men utvilsomt var det denne tittelen han var ute etter.
Nå gikk det hele i raskt tempo. Øverstkommanderende for legionene i Germania, Lucius V. Rufus, angrep opprørs-guvernøren Vindex, og beseiret ham i slaget ved Vesontio i Gallia. Til tross for full støtte fra egne tropper avstod imidlertid Rufus å utrope seg til keiser, og dermed oppstod en mulighet for Galbas tilhengere i Roma til å få Gaius Nymphidius Sabinus (en korrupt pretorianer-prefekt) over på sin side. Det medførte at Sabinus fikk overtalt den keiserlige livgarden (pretorianergarden) til å vende seg mot Nero, med løfte om at de skulle bli belønnet når Galba ankom Roma. Dette ble slutten for Nero, som for å unngå henrettelse og vanære, begikk selvmord i juni 68.
Ved sin ankomst til Roma i oktober 68 kom Galba inn i en svært usikker situasjon. Byen var full av legionærer. Herunder en rekke tropper som på Neros (og Rufus') ordre hadde slått ned opprørsguvernøren Vindex. I tillegg hadde prefekten Sabinus forsøkt seg på et kupp, men var blitt tatt av dage av pretorianergarden. Ved ankomsten til Roma tar Galba fatt på en lang rekke skjebnesvangre beslutninger. Han forfølger tilhengerne av Sabinus, kniper inn på standarden til soldatene som kjempet mot Vindex, stoler på korrupte rådgivere og lar være å belønne pretorianergarden for deres støtte til hans erobring av keisertronen. Og som om ikke dette var nok, oppnevner han en ung og fullstendig uerfaren aristokrat (Lucius Licinianus) til sin etterfølger, til tross for at denne rollen mest naturlig tilfalt Marcus Salvius Otho (guvernør av Lusitania) som i okt. 68 hadde fulgt Galba til Roma for å støtte hans overtakelse av keisertronen.
Samlet bidro alle disse strategisk ukloke beslutningene til at Otho umiddelbart fikk pretorianerergardens støtte med løfte om belønning når han var blitt keiser. Den 15. jan. 69 utropte pretorianergarden ham til keiser og tok livet av Galba og hans unge «arvtaker» Lucius i full offentlighet. Omtrent samtidig som dette skjer og i forargelse over Galbas dårlige behandling av soldatene fra den germanske legionen, utroper legionærene i Øvre Germania sin leder, Aulus Vitellius til keiser.
Galba framstår som en lojal, ambisiøs og tilpasningsdyktig mann, som i løpet av sitt 70-årige liv innehadde en rekke høye stillinger i tjeneste under så ulike keisere som Tiberius, Claudius, Caligula og Nero. Under Tiberius ble han bl.a. utnevnt til guvernør i provinsen Aquitania, etterfulgt av en kort periode som konsul i 33 e.Kr., og som guvernør for Øvre Germania. Under Claudius oppnevnes han til guvernør i Nord-Afrika (45 e.Kr.) og under Nero tildeles han guvernørembetet i Hispania Tarraconensis (61 e.Kr.), den største av Spanias tre provinser.
At den mistenksomme Nero utpekte han til guvernør, kan langt på vei tas som et klart tegn på at Galba var en lojal og dyktig embetsmann. På den annen side kan han også sees som en dårlig politiker, eller som en hoven aristokrat med stor tiltro til egne beslutninger, og særdeles liten forståelse for realpolitikk. Kanskje var det nettopp aristokratens tro på egen ufeilbarlighet som førte til hans realpolitisk ukloke beslutninger, og som i siste instans ble hans endelikt.
Rushden & Diamonds FC
Rushden & Diamonds Football Club er en engelsk fotballklubb som spiller i Conference National. Klubben ble stiftet i 1992, og rykket opp til The Football League i 2001. De rykket ned igjen til Conference National i 2006. «The Diamonds», som er kallenavnet til Rushden & Diamonds, spiller hjemmekampene sine på Nene Park i Irthlingborough. Byen Irthlingborough ligger i den engelske regionen Øst-Midlands.
1802 Zhang Heng
1802 Zhang Heng er en hovedbelteasteroide og går i bane innenfor asteroidefamilien Koronis. Den ble oppdaget 9. oktober 1964 fra Purple Mountain Observatory i Nanking.
Terrorangrepet i Kandahar 17. februar 2008
'''Terrorangrepet i Kandahar 17. februar 2008''' skjedde da en selvmordsbomber sprengte seg i luften blant en gruppe mennesker ved en hundekamp som ble arrangert nær Kandahar, Afghanistan.
Bakgrunn
Kandahar er et område i Afghanistan der Taliban stod sterkt i 2008. Gruppen hadde økt antallet med selvmordsangrep og veibomber de siste månedene i 2007 og 2008 i forsøk på å presse utenlandske NATO-styrker ut av landet.
Angrepet
Selvmordsbomben eksploderte under en hundekamp ved et piknikområde i utkanten av Kandahar på en søndag formiddag, 17. februar 2008. En stor folkemengde med flere hundre mennesker fulgte hundekampen.
Skader
Mere enn 100 mennesker ble drept, og flere enn 100 ble såret. Blant de døde var Abdul Hakim Jan, en mektig stammeleder, som var politisjef og en militær krigsherre i opposisjon til Taliban, mange av de drepte tilhørte også hans stamme. Flere barn skal også være blant de døde. Angrepet resulterte i flere drepte enn noe annet selvmordsangrep siden 2001.
Ansvar
Lokale myndigheter anklaget Taliban for å stå bak angrepet, men de nektet enhvert ansvar.
Crisanto Luque Sánchez
Crisanto Luque Sánchez (født 1. februar 1889 i Tenjo i Colombia, død 7. mai 1959 i Bogotá) var en av Den katolske kirkes kardinaler. Han var erkebiskop av Bogotá 1950–1959.
Mario Revollo Bravo
Mario Revollo Bravo (født 19. juni 1919 i Genova i Italia, der hans far var generalkonsul, død 3. november 1995 i Bogotá i Colombia) var en av Den katolske kirkes kardinaler. Han var erkebiskop av Bogotá 1984–1994.
Crisanto Luque Sánchez
Prest
Luque fikk sin filosofiske og teologiske utdannelse ved presteseminaret i Bogotá. Han ble presteviet 28. oktober 1916, og virket deretter som sjelesørger i erkebispedømmet Bogotá.
Mario Revollo Bravo
Han ble kreert til kardinal av pave Paul VI i 1988.
Crisanto Luque Sánchez
Biskop, erkebiskop
Pave Pius XI utnevnte ham i 1931 til titularbiskop av Croae og hjelpebiskop i Tunja. Han ble bispeviet av den apostoliske nuntius i Colombia, erkebiskop Paolo Giobbe. Medkonsekratorene var José Ignacio López Umana, biskop av Garzón, og Luis Adriano Díaz, erkebiskop av Cali. I 1932 ble Sánchez apostolisk administrator av Tunja.
Pave Pius XII utnevnte ham i 1950 til erkebiskop av Bogotá. Han ble da også ordinarius for det colombianske militærordinariat.
Sjømilitære Samfunds medalje for besvarelse av prisoppgave
Sjømilitære Samfunds medalje for besvarelse av prisoppgave er en norsk utmerkelse innstiftet av Sjømilitære Samfund i 1890. Medaljen med pengepremie følger som belønning for besvarelse av den prisoppgave Sjømilitære Samfund utlyser. Medaljen er godkjente av Forsvaret for bruk på norsk militæruniform.
Crisanto Luque Sánchez
Kardinal
Han ble kreert til kardinal av pave Pius XII i 1953, med Santi Cosma e Damiano som titteldiakonia. Han deltok under konklavet 1958 som valgte pave Johannes XXIII.
Episkopalgenealogi
Hans episkopalgenealogi er:
Sjømilitære Samfunds medalje for besvarelse av prisoppgave
Utforming
Sjømilitære Samfunds medalje for besvarelse av prisoppgave er utført i gull eller sølv. På forsiden har medaljen motiv med Norges riksvåpen med krone satt over et arrangement av korslagte flagg, anker, tauverk og forskjellige våpen. Etter unionsoppløsningen i 1905 fikk medaljen ny utforming med Norges nye riksvåpen. Innskriften «GLORIA CORONAT OPUS» (æren kroner verket) er plassert i en bue øverst på medaljens forside. Baksiden har en krans av eikeløv og grankvister. Inne i kransen står innskriften «SJØMILITÆRE / SAMFUNDS / PRISOPGAVE» fordelt over tre linjer. Utformingen tilsvarer Sjømilitære Samfunds fortjenstmedalje, bortsett fra at innskriftene er plassert på motsatte sider. Medaljen er opphengt i et blått bånd med kantstriper i gull.
Medaljen er utført av myntgravør Ivar Throndsen.
Tildeling
Besvarelse av Sjømilitære Samfunds prisoppgave kan belønnes med gullmedalje, sølvmedalje eller hederlig omtale. Sjømilitære Samfunds medalje for besvarelse av prisoppgave tildeles svært sjeldent. Gullmedaljen er siden 1996 tildelt én gang, sølvmedaljen fem ganger.
Rodney Milburn
Rodney «Rod» Milburn (født 18. mars 1950 i Opelousas, Louisiana, død 11. november 1997 i Port Hudson, Louisiana) var en amerikansk friidrettsutøver.
Han var i en årrekke blant verdens beste hekkeløpere. I 1971 satte han ny verdensrekord på 120 yards hekk med tiden 13,0.
I 1972 kom han sent i form, og kvalifiserte seg bare så vidt til OL-deltakelse på 110 meter hekk. På plass i München var imidlertid formen på plass, og han vant på ny verdensrekord (13,24), et tidels sekund foran franskmannen Guy Drut. I 1972 ble offisielle verdensrekorder bare ført som håndtatte tider, og Milburns resultat ble derfor bare notert som tangering av den eksisterende verdensrekorden på 13,2. Først i 1977 ble 13,24 godkjent som den første verdensrekorden med elektronisk tidtaking.
I 1973 tangerte Milburn sin egen rekord på 120 yards, før han i begynnelsen av juli forbedret 110 meter hekk-rekorden til 13,1. I 1975 toppet Milburn verdensstatistikken, men i 1976 greide han ikke å kvalifisere seg til OL. Han fortsatte å løpe i flere år, både som amatør og profesjonell, og la opp i 1984.
Han vant gull på 110 meter hekk under de Panamerikanske leker 1971.
I 1997 døde Rod Milburn, 47 år gammel, av forgiftninger han hadde pådratt seg under arbeid i en papirfabrikk.
Aníbal Muñoz Duque
Aníbal Muñoz Duque (født 3. oktober 1908 i Santa Rosa de Osos i Colombia, død 15. januar 1987 i Bogotá) var en av den katolske kirkes kardinaler. Han var erkebiskop av Bogotá 1972–1984.
Han ble kreert til kardinal av pave Paul VI i 1973.
Han deltok under konklavet august 1978 som valgte pave Johannes Paul I, og konklavet oktober 1978 som valgte pave Johannes Paul II.
Episkopalgenealogi
Hans episkopalgenealogi er:
Kortslutningsbeskyttelse
Kortslutningsbeskyttelse er påbudt i elektriske installasjoner. Vern, koblingsmateriell, ledninger og kabler skal beskyttes mot både største og minste forventede kortslutningsstrøm. Normen krever at kortslutningsstrømmen i alle aktuelle punkter i installasjonen skal beregnes, eller måles med spesielle måleinstrumenter.
1) Vernet skal ha bryteevne minst tilsvarende de kortslutningsstrømmer som kan forventes på montasjestedet. Det aksepteres imidlertid backupbeskyttelse dersom dette ikke skaper spesielle vanskeligheter for driften av det elektriske anlegget.
Backupbeskyttelse, eller kaskadekobling, betyr at et forankoblet (oppstrøms) vern sørger for utkobling eller strømbegrensing ved kortslutningsstrømmer som overstiger bryteevnen til det aktuelle vernet.
2) Vernet må bryte forekommende kortslutningsstrømmer innen temperaturen økes fra normal driftstemperatur og opp til lederens grensetemperatur.
-
Kortslutning oppstår under forskjellige forhold, det kan være største kortslutning (f.eks. Ik3pmax eller Ik2pmax) eller den minste kortslutningen (Ik2pmin) som kan oppstå. Desto nærmere fordelingen du kortslutter, desto mindre blir motstanden og høyere blir strømmen. Det funker også den andre veien; lengre avstand til fordelingen fører til større motstand og dermed mindre kortslutningsstrøm.
Liam Mellows
Liam Mellows (født 25. mai 1895 Manchester i England, henrettet 8. desember 1922 i Dublin) var en irsk republikaner.
Bakgrunn
Mellows ble født i England av irske foreldre, og vokste opp i Wexford i Irland.
Han ble tidlig nasjonalist, og meldte seg inn i ungdomsbevegelsen Fianna Éireann og senere Irish Volunteers. Han ble arrestert og fengslet under Defence of the Realm Act flere ganger.
Påsleopprøret
Etter at opprøret var slått ned flyktet han til USA, hvor han samarbeidet med John Devoy blant annet med å organisere Eamon de Valeras reise i USA 1919–1920.
Den irske uavhengighetkrig
Han vendte tilbake til Irland under uavhengighetskrigen, og ble forsyningssjef i IRA; i praksis betydde dette at han var ansvarlig for innkjøp av våpen.
I valget i 1918 ble han valgt som representant til Det britiske parlamentet for Sinn Féin i valgkretsen Meath North. Som de andre Sinn Féin-representantene boikottet han parlamentet, og var i stedet med på å opprettet Det første Dáil.
Mellows så på den anglo-irske traktat som et svik mot Den irske republikk. Han skrev et sosial-program basert på Dáils Democratic Programme fra 1919, i den hensikt å vinne støtte for traktatmotstanderne. I et land med 130 000 arbeidsløse av en befolkning på 3,1 millioner var dette et umulig program å gjennomføre, og det førte ikke med seg noen holdningsendring i befolkningen.
I juni 1922 tok han sammen med Rory O'Connor, Joe McKelvey, Richard Barrett og omkring 200 andre republikanere kontroll over Four Courts i Dublin. Det tok en tid før Fristatens myndigheter grep inn, men da bygningen ble utsatt for artilleriild måtte IRA-medlemmene overgi seg etter to dager. Mellows hadde en mulighet til å flykte sammen med Ernie O'Malley, men valgte å ikke gjøre dette.
Han ble satt i Mountjoy fengsel sammen med andre traktatmotstandere. Den 8. desember 1922 ble han henrettet ved skyting sammen med O'Connor, McKelvey og Barrett. Henrettelsen skjedde som represalier etter mordet på Sean Hales.
Christian Christensen
Christian Christensen (født 15. mars 1922 i Bærum, død 5. november 1994 i Oslo) var en norsk offiser og senere forfatter og sjefredaktør i Morgenbladet, kjent under signaturen «C.C.».
Han tok artium i 1942 og handelsskole i 1943, og gikk militære skoler. Han tjenestegjorde ved Norges legasjon i Stockholm 1944–1945, og hadde fenriks grad fra 1945, løytnant fra 1947, kaptein fra 1947 og major fra 1955.
Christensen gikk i 1955 over til sivilt arbeid som direktør i Studieselskapet Samfunn og Næringsliv, som ble opprettet dette året av Libertas. I 1956 ble han ansatt som organisasjonssjef i Libertas, hvor han i 1960 også ble administrativ leder for den omfattende kurs- og opplysningsvirksomheten på Elingaard. I 1963 ble han ansatt som sjefredaktør i Morgenbladet, til protester fra både avismedarbeidere, tre styremedlemmer og Rolf Stranger, som trakk seg som ordfører i representantskapet. Håpet var at Christensen skulle forbedre avisens vanskelige økonomi, noe han ikke klarte.
Han markerte seg som en «allsidig, engasjert og ofte omstridt deltager på høyresiden i den norske samfunnsdebatten i andre halvdel av 1900-tallet,» ifølge Arne Bonde. Han hadde verv i Høyre og Riksmålsforbundet. Han var også en tid formann i Oslo Redaktørforening.
Arbeidets Rett
Arbeidets Rett er en avis som kommer ut på Røros i Trøndelag. Avisa kom ut første gang under navnet Mauren 16. januar 1907, fra 4. januar 1912 under dagens navn.
Christian Christensen
I 1982 gav Christensen seg som sjefredaktør, og ble forfatter på heltid.
Arbeidets Rett
Avisa dekker kommunene Røros, Holtålen i Trøndelag og Os, Tolga, Tynset, Alvdal og Folldal i Innlandet. Den kommer ut tre ganger per uke. Avisa har 31 ansatte, hvorav ni og en halv i redaksjonen. Ansvarlig redaktør er Guri Jortveit.
Opplag
Kilder dersom ikke annet er nevnt: Perioden 1947-1995: Sigurd Høst: Aviskonkurransen, IJ 1996 (ISBN 82-7147-159-7), ellers Aviskatalogen.
Pusteorgan
Pusteorgan er en fellesbetegnelse for synlige og usynlige organer alle dyr bruker å puste med. Pusteorganene inngår i alles dyrs åndedrettssystem.
Alle amnioter har et utvendig pusteorgan, som minimum inkluderer de(n) synlige pusteåpningen(e) (altså nesebor). Organet kan ha en eksteriørmessig utforming som en nese (helst primater), snute med neseåpninger (de fleste dyr) eller snabel (elefanter), blåsehull (hvaler), nebb (fugler, nebbdyr og skilpadder), eller gjelleåpninger (fisk unntatt lungefisker).
Se også
Hệ hô hấp
Marc Gené
Marc Gené i Guerrero (født 29. mars 1974 i Sabadell, Spania) er en racerfører fra Catalonia i Spania. Han konkurrerte i Formel 1 for Minardi fra til, og kjørte senere også løp for Williams i  og , da han var test- og reservefører for teamet. Han startet i totalt 36 Formel 1-løp, de fleste i løpet av de to sesongene i Minardi. Siden 2004 har han vært testfører for Ferrari. Siden 2007 har han vært fører for Peugeots fabrikksteam i Le Mans Series, og i 2009 vant han 24-timersløpet på Le Mans. Fra har Marc Gené vært Formel 1-kommentator for den spanske TV-kanalen LaSexta. Han er bror til racerføreren Jordi Gené.
Tidlig karriere
I 1987, da han var 13 år gammel, kom Gené på andreplass i den nasjonale klassen i det katalanske gokart-mesterskapet, og i 1988 vant han både dette og den tilsvarende klassen i det spanske gokart-mesterskapet. I 1989 kjørte han i både europamesterskapet og verdensmesterskapet. Gene vant seniorklassen i det spanske gokart-mesterskapet i 1990, som den yngste føreren til da. I 1991 deltok han igjen i verdensmesterskapet, og kom på 13.-plass.
I 1992 kjørte Gené i Formel Ford, og kom på femteplass i det spanske mesterskapet med en seier og to pole positions. Han kom på andreplass i Europamesterskapet i 1993, med en seier og tre pallplasseringer, og han tok også andreplass i Formula Ford World Cup and Festival. I 1994 kjørte han i Britisk Formel 3 og kom på 15.-plass, og året etter kom han på tiendeplass. I 1996 vant Gené FISA Superformula-mesterskapet, og i 1997 kjørte han seks runder av FIAs Formel 3000-serie, men oppnådde ingen poeng. I 1998 vant han Open Fortuna by Nissan-mesterskapet med seks seiere og tre pole positions, og med førsteplassen i mesterskapet fulgte også testing for Formel 1-teamet Minardi.
Formel 1
Gené imponerte i testene for Minardi, og fikk et sete i teamet etter at Esteban Tuero måtte trekke seg etter en nakkeskade. Etter flere niendeplasser og en åttende klarte han å score sitt første F1-poeng da han kom på 6.-plass i Europas Grand Prix på Nürburgring, og dette var også Minardis første poeng siden 1995. Gené fortsatte i Minardi i 2000, men klarte ikke å oppnå et eneste poeng, med åttendeplasser i Australia og Østerrike som beste resultat.
I november 2004 signerte Gené kontrakt som testfører for Ferrari sammen med sin tidligere lagkamerat fra Minardi, Luca Badoer. Kontrakten ble fornyet i, men fra samme år ble det lagt sterke begrensinger på testing i Formel 1, og fra 2009 forbud mot testing i sesongen, så hans involvering i F1 har derfor vært begrenset siden da.
Sportsvognsracing
Parallelt med sitt engasjement som testfører for Ferrari fikk Gené i 2006 muligheten til å delta i to løp i sportsvognmesterskapet American Le Mans Series i en Ferrari F430 GT. Han kjørte sammen med henholdsvis Toni Vilander og Dominguez, og kom på poengplass i begge løpene. I 2007 signerte Gené for Peugeot som fabrikksfører i Le Mans Series med bilen Peugeot 908 HDi FAP, og han har også kjørt 24-timersløpet på Le Mans hvert år siden 2007. I 2007 vant han og teampartneren Nicolas Minassian tre av de seks løpene, men kom likevel bare på tredjeplass i førermesterskapet. Til 24-timersløpet på Le Mans, som ikke regnes med i LMS-mesterskapet, kom Jacques Villeneuve inn som tredjefører, men løpet endte med motorhavari.
Gené og Minassian ble i Peugeot-teamet også i 2008, og kom på andreplass i sammendraget, med to seiere og ytterligere en pallplassering. Under den offisielle treningsdagen forut for 24-timersløpet på Le Mans krasjet han sin 908 så voldsomt at et nytt sjassis måtte bygges opp før løpet. Gené selv slapp fra ulykken med ei knekt tå, og noen dager senere kjørte han sammen med Villeneuve og Minassian inn til andreplass i 24-timersløpet, bak hovedkonkurrenten Audi.
I 2009 konsentrerte Gené seg fullt og helt om 24-timersløpet og deltok i Le Mans Series bare på 1000 km-løpet på Spa. På grunn av dette roterte førerbesetningene til Peugeot, og han fikk David Brabham og Alexander Wurz som nye teamkolleger. På Spa måtte trioen bryte med tekniske problemer, og endte uten poeng på en 12.-plass. Under 24-timersløpet var det imidlertid ingen slike problemer, og de tre fullførte 382 runder på sin vei til seier. Gené kjørte det siste stintet for teamet og tok 908'eren i mål, en runde foran den andre Peugeoten, til stående ovasjoner fra et henrykt fransk publikum, som fikk se en av sine egne biler sette en stopper for Audis femårige seiersrekke i dette prestisjefylte løpet.